钦定古今图书集成/明伦汇编/家范典/第013卷 > 《春晖亭为榉川子赋》王奕
## 钦定古今图书集成/明伦汇编/家范典/第013卷 > 《春晖亭为榉川子赋》王奕

“昔人念亲心何如，喻彼百草蒙春晖。一川含绿草方
长，满地落红春已归。草欲报春春忽改，子欲养亲亲
不待。嗟哉物尔人亦然，对草无言泪如海。阳春有脚
还复来，今年花谢明年开。慈亲一去不复见，画图空
写春风面。榉川有子思报亲，结茅作亭留白云。亲恩
难酬春易过，独倚栏干怨春莫。寄言孝子须惜时，流
光暗促亲颜移。春盘荐脆须及早，莫待酒浇坟上草。